**Hrvatski jezik 11.5.2020.**

Dragi moji četvrtaši,

sigurna sam da ste jučer čestitali Majčin dan svojim mamama i razveselili svoju majku čestitkom koju ste za nju izradili. Vjerujem da ste mamu obradovali i još nekim znakom pažnje koji ste sami osmislili te ste proveli dan u ugodnom druženju i tako ju usrećili.

Što mislite, kakve su to riječi u kojim se krije sunce? Komu upućuješ takve riječi? Upućuje li tebi netko riječi u kojim se krije sunce npr. Sunce moje; sunce moje malo; ti si moje sunce; sunašce moje….

Otvorite čitanku, Zlatna vrata 4 i pročitajte tekst na str. 82.

Koji vam se dio priče najviše svidio? Objasnite.

Pročitajte tekst još jednom. Razmislite, pa pokušajte odgovoriti na sljedeća pitanja (usmeno):

Tko pripovijeda ovu priču? U koje se doba dana događa radnja ove priče? Gdje se dječak igra? Čije bi snove volio vidjeti? Tko doziva dječaka? U čijem se mirisu krije sunce? Što je dječak darovao majci? Kako mu je ona zahvalila? Što se tada dogodilo? Koje su majčine riječi vama najljepše?

Prepišite u pisanku plan ploče.

**PLAN PLOČE:**

11.5.2020.

Tin Kolumbić: Majka i sunce

Likovi: dječak Ivan i mama

Mjesto radnje: morski žal

Vrijeme radnje: ljetna večer

Vaš današnji zadatak je pročitati priču još jednom.

U pisanku odgovorite na pitanja uz tekst na str. 83. (3. – 11.)

Napiši redni broj pitanja i na sva pitanja odgovaraj potpunim rečenicama. Pazi na primjenu pravopisne norme (veliko slovo, rečenični znakovi, glasovi/slova Č i Ć, skupine glasova IJE, JE , E, I i sl.).

Sretno!

Zadaću mi predaj u utorak, 12.5.2020.